Z'Brugg esch Fasnacht, es esch scho dunkel und neume esch e Party im Gang. De Roger hett Geburtstag!  Vo eus chunnd  es Ständli unde ufe, das freut ehn sehr.  Echli spöter hett eusi Vanessa Geburtstag und promt chunnt es Ständli obe n'abe. Öb mer eis welled cho trinke werd gfroget!? Das lönd mer eus ned zwoi mol säge!  E riise Bar e de Stube und vell tolli Lüüt, metere super Stimmig, hämmer aatroffe. Karaoke hetts au no geh, gsunge vonere Frau metere musische Uusbeldig.  Natürlich hämmer no eis welle spelle, leider goht das nöd ohni Mundstück. Zum Glück händ zwoi super Zauberstäb grad drüü Stück chönne  anezaubere! So hämmer doch no 99 Luftballön chönne stiige loh!  Nachher hämmer eus scho weder verabschedet vo dere super Party, met dene tolle Lüüt und vor allem vom Roger!  Schön esch es gsi a dem chliine, grosse Fäscht zmitzt in Brugg!